Lietuvos ir Maltos ordino santykiai

Lietuvos ir Maltos ordino santykiai – dvišaliai tarptautiniai santykiai tarp Lietuvos ir Maltos ordino.

Diplomatiniai santykiai užmegzti 1992 m. liepos 9 d.

Lietuvai atstovauja nepaprastasis ir įgaliotasis ambasadorius, reziduojantis Romoje. Maltos ordinui atstovauja nepaprastasis ir įgaliotasis ambasadorius, Vilniuje atidaryta Suverenaus Maltos Ordino ambasada Vilniuje.

2017 m. Vilniuje pasirašytas Lietuvos Respublikos ir Suverenaus karinio hospitaljerų šv. Jono Jeruzalės, Rodo ir Maltos ordino bendradarbiavimo susitarimas.Maltos ordinas | Dvišalės sutartys | Tarptautinės sutartys | Užsienio politika | Lietuvos Respublikos užsienio reikalų ministerija (urm.lt) 

 Santykių istorija 
Lietuvos santykių su Maltos ordinu ištakos siekia XVII amžių. 1642 m. Lenkijos karalius ir Lietuvos didysis kunigaikštis Vladislovas Vaza įsteigė atskirą Maltos ordino prioriją Lenkijos karalystei. Pirmuoju prioru buvo paskirtas Lietuvos Didžiosios Kunigaikštystės taurininkas Zigmantas Karolis Radvila Maltos ordinas susidomėjo šv. Kazimiero kultu, tad 1690 m. jiems iš Vilniaus buvo nusiųsta šv. Kazimiero relikvija. Lenkijoje įsteigtasis Maltos ordinas veikė iki 1817 m.Maltos ordinas – Visuotinė lietuvių enciklopedija (vle.lt)

1991 metais atkūrus Lietuvos Nepriklausomybę Lietuvą pasiekė pirmosios Maltos kryžiumi paženklintos humanitarinės pagalbos siuntos.Lietuva ir Maltos ordinas (Lietuvos Respublikos ambasada prie Šventojo Sosto ir Maltos ordino)  1991 m. spalio 10 d. Lietuvoje įkurta Maltos ordino pagalbos tarnyba („Maltiečiai“), veikianti vadovaudamasi Maltos ordino principu: „tikėjimo išsaugojimas ir pagalba vargstantiesiems“. Tarnyba organizuoja socialines valgyklas vargstantiesiems, vykdo projektus „Maistas ant ratų“, „Maltiečių sriuba“, steigia ir išlaiko socialinius vaikų dienos centrus, rūpinasi senelių, našlaičių, socialiai remtinų ir neįgalių vaikų globa, organizuoja pirmosios pagalbos ir slaugos kursus, įtraukia jaunimą į socialinę veiklą. 2007 metais turėjo daugiau kaip 400 savanorių ir daugiau kaip 350 jaunųjų maltiečių (vaikų ir jaunuolių) 22 Lietuvos miestuose ir vietovėse. Vilniuje, Marijampolėje, Kaišiadoryse ir Panevėžyje veikia regioniniai Maltos ordino pagalbos tarnybos biurai, kurių veiklą koordinuoja Maltos ordino pagalbos tarnybos generalinis sekretoriatas Vilniuje. Lietuvos sostinėje taip pat įsikūręs Maltos ordino pagalbos tarnybos mokymo centras, Socialinis vaikų dienos centras, slaugos tarnyba, jaunųjų maltiečių centras. Vilniuje, Kaišiadoryse, Žiežmariuose, Švenčionėliuose ir Zarasuose veikia senjorų klubai. 2020 m. duomenimis, Maltos ordinas Lietuvoje globoja apie 2600 senelių 42 Lietuvos vietovėse, turi 16 socialinių vaikų dienos centrų, globoja apie 1280 vaikų, teikia pagalbą neįgaliesiems.

 Pasiuntinių ir ambasadorių sąrašas 

 Pasiuntiniai Lietuvai 
 1994-2004 m. – Kazys Lozoraitis, pirmasis Lietuvos ambasadoriumi Maltos ordinui (rezidavo Romoje)
 2004–2008 m. – Algirdas Saudargas
 2008–2012 m. – Vytautas Ališauskas
 2012–2017 m. – Irena Vaišvilaitė
 nuo 2017 m. rugpjūčio 4 d. – Petras Zapolskas (reziduoja Romoje)

 Pasiuntiniai Maltos ordinui 
 1993-2006 m. – dr. Peteris fon Fiurstenbergas, pirmasis Maltos ordino ambasadorius Lietuvoje
 2006-2012 m. – grafas Douglas Saurma
 2012-2018 m. – baronas Kristianas fon Bechtoslheimas
 2018 m. – Manfredas Leo Mautneris fon Markhofas

 Lietuviškų ordinų kavalieriai 
Už nuopelnus Lietuvai iki 2022 m. apdovanota 11 Maltos ordinui priklausančių asmenų.Apdovanotų asmenų duomenų bazė , Lietuvos Respublikos Prezidento kanceliarija
 Andrew Bertie (Princas) (1999 m. gegužės 16 d., Vytauto Didžiojo ordino Didysis kryžius)
 Albrecht Freiherr Boeselager (1999 m. gegužės 16 d., LDK Gedimino ordino Didysis kryžius)
 Antonietta Capparella (1999 m. gegužės 16 d., LDK Gedimino ordino Karininko kryžius)
 Don Carlo Marullo Condojanni (1999 m. gegužės 16 d., LDK Gedimino ordino Didysis kryžius)
 Fra‘ Matthew Festing (2015 m. spalio 26 d., Vytauto Didžiojo ordinas su aukso grandine)
 Peter Freiherr Furstenberg (1999 m. gegužės 16 d., LDK Gedimino ordino Komandoro didysis kryžius)
 Francesco Guariglia (1999 m. gegužės 16 d., LDK Gedimino ordino Komandoro didysis kryžius)
 Luciano Koch (1999 m. gegužės 16 d., LDK Gedimino ordino Komandoro didysis kryžius)
 Don Paolo Francesco Boncompagni Ludovisi (1999 m. gegužės 16 d., LDK Gedimino ordino Komandoro didysis kryžius)
 Ludwig Hoffmann Rumerstein (1999 m. gegužės 16 d., LDK Gedimino ordino Didysis kryžius)
 Anthony G. Zahra (2004 m. vasario 6 d., LDK Gedimino ordino Karininko kryžius)

Tuo tarpu Suvereniojo Maltos ordino Pro Merito Melitensi Didžiuoju kryžiumi apdovanoti prezidentė Dalia Grybauskaitė, Irena Vaišvilaitė, Vytautas Ališauskas.

 Šaltiniai 

 Nuorodos 
 Santykiai su Lietuva – Embassy of the Sovereign Order of Malta to Lithuania</ref>

Kategorija:Lietuvos diplomatiniai santykiai
Kategorija:Maltos ordinas